open-index/open-wikipedia-markdown huggingface dataset:
Haugesunds-Pressen

***Haugesunds-Pressen*** var en avis som ble utgitt i Haugesund i Rogaland fra 1942 til 1945. Avisa var et resultat av Pressedirektoratets nyordning av de norske avisene under den tyske okkupasjonen, som blant annet innebar nedleggelser og sammenslåinger. *Haugesunds-Pressen* var et resultat av en sammenslåing av Høyre-avisa *[[Haugesunds Dagblad]]* og Venstre-avisa *[[Haugesunds Avis]]*. Arbeiderpartiets avis *[[Haugaland Arbeiderblad]]* var stanset i august året før. Den nye avisa ble utgitt i Haugesunds Dagblads lokaler og med NS-innsatt redaktør.

Navnet ble også benyttet på fellesavisa som kom ut etter andre verdenskrigs slutt for å redusere konkurransevridningen etter okkupasjonen. Fellesavisa kom i stand etter mildt press fra Hjemmefrontens ledelse, med Londonregjeringenss velsignelse. De avisene som var blitt stanset av den tyske okkupasjonsmyndigheten og NS-styrt skulle få tid og anledning til å stable på beina sin egen organisasjon. De skulle imens få benytte utstyret hos avisene som hadde fått komme ut. For ingen av avisene som hadde intakt produksjonsutstyr skulle få dra nytte av dette på bekostning av avisene som ble stanset.

Hjemmefronten bestemte at de stansede avisene i størst mulig utstrekning skulle være fellesaviser med nøytrale navn og redaksjoner godkjent av Hjemmefronten for å møte det enorme behovet informasjon i fredsdagene. Redaktørene ble informert av Hjemmefronten om beslutningen allerede i april og hadde god til på å planlegge den nye tiden.

Overgangsordningen sikret at pressefolk både i stansede aviser og i aviser som fikk komme ut, kunne komme sammen og lage avis, samtidig som en kunne forberede sine egne aviser. Det var avisene som hadde kommet ut under krigen som «måtte» stille utstyr til rådighet. Hjemmefronten hadde tvangsmidlene klare om noen nektet. Ingen nektet.

I Haugesund valgte en å fortsette med navnet *Haugesunds-Pressen* som kom ut i perioden 8. mai til 30. august 1945 som en fellesutgave av de tre byavisene.

Det ble lagt særlig vekt på hovedstaden og forholdene der, men også mange andre steder fikk sine fellesaviser fra 8. mai og noen dager utover, så som *Askim-Pressen*, *Fellesavisen* (Lillehammer), *Fellesavisen* (Harstad), *Fredrikstad-Pressen*, *Den frie Rørospresse*, *Fritt Norge* (Drammen), *[[Halden-Pressen]]*, *Hamar Frie Presse*, *Mosjøpressen*, *[[Oslo-Pressen]]*, *Romsdalspressen* (Molde), *Sarpsborg-pressen* og *[[Trondheims-Pressen]]*.

## Se også
* Fellesaviser
Excalibur – kongens sverd

***Excalibur – kongens sverd*** (originaltittel: *Excalibur*) er et britisk fantasy-drama fra 1981 regissert av John Boorman. Filmen handler om den engelske sagn-kongen Kong Arthur og det sagnomsuste sverdet Excalibur. Hovedrollene spilles av Nigel Terry, Helen Mirren og Nicol Williamson.

## Handling
Uther Pendragon er en legendarisk og mytisk krigsherre i England på 500-tallet som holder lag med trollmannen Merlin. En natt bønnfaller han Merlin om å gi ham en natt med hustruen til en annen krigsherre. Merlin ønsker til gjengjeld å få "produktet" av denne handling. Uthers sønn Arthur fødes, og Merlin kommer så for å hente hva Uther hadde lovet ham. Da Uther senere blir overmannet i et slag setter han sitt sverd, Excalibur, i en stein og spår at den som klarer å trekke det ut skal bli konge og forene landet. Han dør like etter. Arthur vokser opp i folkelige kår, men får ved en ren tilfeldighet anledning til å dra i sverdet, som uten vanskeligheter løsner fra steinen. Arthur blir dermed konge av England, og samler så ridderne av det runde bord.

## Om filmen
Filmen fikk blandet mottakelse av kritikerne, men har oppnådd såpass som 79 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner og omtalte den både som vidunderlig og rotete. Leonard Maltin gav den 3,5 av 4 stjerner.

Anmelderne i VG og Dagbladet gav den terningkast fire.

Den ble belønnet med en Saturn Award for beste kostyme. Den ble også tildelt en pris ved Filmfestivalen i Cannes.

## Rollene

* Nigel Terry – Kong Arthur
* Helen Mirren – Morgana
* Nicholas Clay – Lancelot
* Cherie Lunghi – Guinevere
* Nicol Williamson – Merlin
* Gabriel Byrne – Uther Pendragon
* Robert Addie – Mordred
* Patrick Stewart – Leondegrance
* Liam Neeson – Gawain
* Gabriel Byrne – King Uther Pendragon
* Robert Addie – Prins Mordred (som voksen)
** Charley Boorman – Mordred (som ung)
* Katrine Boorman – Igraine, Herskerinne av Cornwall
* Ciarán Hinds – King Lot
* Niall O'Brien – Sir Kay

## Referanser


## Eksterne lenker
*
Almoradí

**Almoradí** er en by og kommune i *comarca* Vega Baja del Segura i Alicante-provinsen i Spania. Byen ligger nær utløpet til elva Segura. Almoradí dekker et område på 42,72 km² og hadde 18&nbsp;536 innbyggere i 2008. Økonomien i Almoradí er hovedsakelig basert på landbruk (grønnsaker og frukt, særlig sitroner). Det viktigste monumentet i byen er Det gamle sykehuset og den gamle vannmølla *Alfeitamí*.

## Referanser


## Eksterne lenker
* 
* Ayuntamiento de Almoradí, Rådhuset i Almoradí
Graeme Harper

**Graeme Harper** (født 11. mars 1945 i St. Albans i Storbritannia) er en regissør. Han er mest kjent for å ha regissert episoder av TV-serien *[[Doctor Who]]* og han er den eneste personen som har regissert episoder av både den gamle (1963&ndash;1989) og nye (2005&ndash;) serien. *[[Doctor Who Magazine]]* har beskrevet ham som den som har jobbet lengst bak kameraet på serien.

## Referanser


## Eksterne lenker
*
Ian Briggs

**Ian Briggs** er en manusforfatter som har skrevet for serier som *Casualty* og *[[Doctor Who]]*.

Briggs skrev historiene *[[Dragonfire]]* og *[[The Curse of Fenric]]* for *Doctor Who*. Kort etter at de ble vist på TV, skrev han også bøkene basert på historiene for Target Books.

Han skrev også novellen *The Celestial Harmony Engine* for *Doctor Who*-antologiboken *[[Short Trips: Defining Patterns]]*, som ble utgitt av Big Finish Productions i mars 2008.

## Referanser


## Eksterne lenker
* 
* Biografi hos On Target
Folkets demokratiske parti (Bhutan)

**Folkets demokratiske parti** er et av to tillatte politiske partier i Bhutan.

Partiet ble stiftet 24. mars 2007. Dets første leder er tidligere statsminister og landbruksminister Sangay Ngedup.

Partiet ble godkjent av Bhutans valgkommisjon i september 2007. 

Partiet stiller ved Valget i Bhutan 2008, mot Druk Phuensum Tshogpa.

## Se også
* Bhutans politiske system

## Referanser


## Eksterne lenker
*
Algorfa

**Algorfa** er en liten by i *comarca* Vega Baja del Segura i Alicante-provinsen i Spania. Algorfa ligger vel elva Segura, cirka 30 minutters kjøring fra Alicante lufthavn og Murcia lufthavn, San Javier, og om lag 15 minutter fra Guardamar del Segura.

Algorfa er en landkommune med en befolkning på nærmere 3&nbsp;000 innbyggere. Sitroner utgjør en stor del av det som dyrkes i kommunen. Rett utenfor byen ligger en neo-gotisk kirke bygget på begynnelsen av 1800-tallet. Det er et marked i Algorfa hver søndag. I Algorfa ligger også golfklubben La Finca.

## Befolkningsutvikling

## Referanser


## Eksterne lenker
* 
* AlgorfaSpain.com, nyheter fra Ayuntamiento de Algorfa
* Algorfa.co.uk , 
* Algorfanews.com,
Crossing the Desert

***Crossing the Desert*** er debutalbumet til det britisk/franske instrumentale rockebandet Iris. Albumet ble utgitt i april 1996.

Musikken på albumet er relativt melodiøs med elektrisk gitar som hovedinstrument, supplert med bass, trommer og noe keyboards. Albumet ble innspilt i Marillions studio The Racket Club.

## Sporliste
#«Indian Dream» (7.48)
#«Train de Vie» (4.29) *
#«Memory of Eagle» (8.53)
#«Tap on Top» (4.41)
#«War» (8.16)
#«Obsession» (2.26)
#«Crossing the Desert» (10.03) *
#«Ocean Song» (3.36)

Alle låtene er komponert av Sylvain Gouvernaire, med unntak av  komponert av Sylvain Gouvernaire og Ian Mosley.

## Musikere
*Sylvain Gouvernaire – gitarer, keyboards
*Pete Trewavas – bass
*Ian Mosley – trommer

## Eksterne lenker
* Iris' nettsted
* Crossing the Desert på Marillions nettsted
Promenade des Anglais

**Promenade des Anglais** («Englendernes promenade») er en promenade ved Middelhavet i Nice i Frankrike.

Blant lokalbefolkningen omtales Promenade des Anglais som *la Promenade* eller bare *la Prom*. På søndager sees syklister, barnevogner og familier langs Promenade. Det har også blitt favorittsted for skateboardere og skatere. 

Begivenheter som f.eks. carnaval de Nice arrangeres langs Promenade des Anglais. Gaten har også sine karakteristiske blå stoler (*chaises bleues*) og skyggefulle telt (*cabanas*) ved Middelhavet og Baie des Anges.

Langs gaten er det en rekke kjente bygninger, med Hôtel Négresco som den mest kjente. Ellers er gaten sterkt trafikkbelastet, med opptil fire kjørefelt i hver retning.

## Terrorangrepet i 2016

På Frankrikes nasjonaldag 14. juli 2016 kjørte en lastebil inn i folkemengden som var samlet for å se på det tradisjonelle fyrverkeriet. Terrorangrepet drepte mer enn 80 personer, og skadet mange andre.

## Referanser
Alan Wareing

**Alan Wareing** (født 1951) er en britisk regissør.

Han ble interessert i å regissere da han jobbet med amatørteater. Han regisserte flere skuespill før han fikk jobb innen TV som scenemester og produksjonsassistent før han tok BBCs regissørkurs.

En av de første seriene han regisserte episoder av var *[[Doctor Who]]*. Han regisserte historiene *[[The Greatest Show in the Galaxy]]*, *[[Ghost Light]]* og *[[Survival]]*. Sistnevnte var den siste historien som ble vist på TV før serien ble satt på pause i 1989. I løpet av det neste tiåret regisserte han blant annet episoder av *[[The Bill]]*, *[[Wycliffe]]* og *[[Casualty]]*. Deretter regisserte han flere episoder av såpeoperaene *[[Coronation Street]]* og *[[Emmerdale Farm]]*.

## Referanser


## Eksterne lenker
*
Tigrene

:*Se også: [[Tiger]], en art av rovpattedyr.*
**Tigrene** (arabisk: *numūr*) var den militære grenen til Det nasjonalliberale parti under den libanesiske borgerkrigen.

Tigrene ble dannet i Saadiyat i 1968, som *katībatu-n-numūri-l-lubnāniya* (**Brigaden av libanesiske tigre**) under ledelse av Camille Chamoun. Gruppen tok sitt navn fra hans mellomnavn, *Nimr*, som betyr «tiger». De ble trent av Naim Berdkan, og ledet av Chamouns sønn, Dany Chamoun. Navnet ble senere endret til *numūru-l-aHrār* (**De liberales tigre**/**De frie** ).

Etter at borgerkrigen i Libanon begynte i 1975, kjempet Tigrene med sine 3&nbsp;500 soldater mot Den libanesiske nasjonalbevegelsen (LNM) og dens allierte palestinere. Gruppen tok del i flere slag i Beirut, da i allianser med falangistene og Guardians of the Cedars. Blant annet deltok de under massakren i Karantina og på flyktningleiren Tel el Zaatar med palestinske flyktninger. 

I 1976 slo flere venstreorienterte militser seg sammen for å danne Libanesiske Styrker (LF), en militær gren av Den libanesiske front. LFs makt forsvant senere til en annen dominant fraksjon &mdash; Falangistpartiets milits &mdash; under ledelse av Bashir Gemayel. Relasjonene mellom de to ble dårligere, og den 7. juli 1980, i det som kalles for Saframassakren, gikk LFs tropper til en overraskende total krig. Tigrene led store tap og ble fullstendig ødelagt som militærstyrke. Gemayel hadde planer om å etablere LF som den enestående kristne militsen. Dany Chamoun rømte til Syria, og slo seg senere til ro i Vest-Beirut. Senere dro han tilbake til Øst-Beirut, hvor han ble drept i et attentat i 1990.

## Eksterne lenker
* Tigrenes hjemmeside
* Nettside dedikert til Tigrene
Europeiske rekorder i svømming

**Europiske rekorder i svømming** er en oversikt over rekorder i svømmesport som har blitt ratifisert av Europas styrende organ i svømming, Ligue Européenne de Natation (LEN). 

Alle rekorder er oppnådd i finaler hvis ikke annet er spesifisert. Rekorder med en asterisk (*) etter tiden indikerer at de er oppnådd siden den siste europarekordlisten fra LEN. Rekorder med et pluss (+) ved siden av er også gjeldende verdensrekorder.

## Langbane
### Herrer

### Damer

## Kortbane
### Herrer

### Damer

## Se også
*Verdensrekorder i svømming
*Olympiske rekorder i svømming
*Europamesterskapsrekorder i svømming
*Nordiske rekorder i svømming
*Norske rekorder i svømming

## Kilder
*LEN European Swimming Records
Spearman (Texas)

**Spearman** er en by i Hansford County i  Texas i USA. Ifølge United States Census, 2000 var byens innbyggertall 3021. Den er hovedby i Hansford County.

Spearman er kjent for sin samling av vindmøller fra J.B. Buchanan vindmøllesamlig. Byen har fått sitt navn etter Thomas E. Spearman, visepresident i *North Texas and Santa Fe Railway*.

Hoveddelen av inntektsgrunnlaget kommer fra jordbruk, olje og tilstøtende næringer. Byens skole Spearman High School, har «lynx» (gaupe) som maskot, og skolens idrettslag heter «Spearman Lynx».

## Referanser

## Eksterne lenker
* 
*
Linköpings universitet

**Linköpings universitet** (forkortet **LiU**) er et universitet i Linköping og Norrköping i Sverige. Det ble grunnlagt i 1975, og har tre fakulteter, et teknisk fakultet (som blir kalt ved det eldre navnet Linköpings tekniska högskola), et medisinsk fakultet og et filosofisk fakultet.

Linköpings universitet har tre campuser. Campus Valla, som ligger i Linköping, er den største. I Linköping ligger også Campus US (*US* er en forkortelse av *Universitetssjukhuset*). I nabobyen Norrköping ligger den tredje campusen: Campus Norrköping.

Universitetet hadde 44 500 studenter, 1 300 doktorgradsstipendiater og 1 777 andre vitenskapelig ansatte per 2024. Linköpings universitet har i 2025 cirka 38 000 studenter. 

## Referanser


## Eksterne lenker
* 
* Linköpings universitet
* Linköpings tekniska högskola (teknisk fakultet)
* Hälsouniversitetet  (medisinsk fakultet)
* Filosofiska fakulteten
* Utbildningsvetenskap
Vidvangshøgda

**Vidvangshøgda** er en ås som ligger på grensa mellom Bærum og Ringerike kommuner på Krokskogen. Åsen har flere høyder, den høyeste på bærumssiden er på 552,7 meter over havet tett ved kommunegrensa, og er Bærums høyeste punkt. Men den høyeste totalt ligger i Ringerike, og er 559 meter over havet.

Primærfaktoren er om lag 80 meter, og referansesadelen er i nord ved vestkanten av Dammyra, mot Mørkreiåsen 574 moh, som er det høyeste punktet i Hole kommune.

## Referanser
Irkutsk internasjonale lufthavn

**Irkutsk internasjonale lufthavn** (russisk: **Аэропорт  Иркутск**)  er en flyplass som ligger i Irkutsk i Russland. Flyplassen betjente 1 020 000 passasjerer i 2007.

## Selskaper og reisemål

*Aero Mongolia (Ulaanbaatar)
*Airport Bratsk (Bratsk)
*Aeroflot (Moskva-Sheremetyevo)
*Angara Airlines (Kirensk)
*China Southern Airlines (Shenyang, Ürümqi) 
*Dalavia (Khabarovsk)
*Korean Air (Seoul-Incheon)
*MIAT Mongolian Airlines (Ulaanbaatar)
*Rossiya (St. Petersburg)
*Samara Airlines (Samara)
*S7 Airlines (Antalya, Bangkok-Suvarnabhumi, Beijing, Dalyan, Magadan, Moskva-Domodedovo, Novosibirsk, Perm, Petropavlovsk-Kamchatsky, Seoul-Incheon, Shenyang, St. Petersburg, Tashkent, Vladivostok, Yakutsk)
*Ural Airlines (Ekaterinburg)
*Vladivostok Avia (Vladivostok)

### Frakt
*TESIS Aviation Enterprise

## Eksterne lenker
*
Kjempebladmåler

**Kjempebladmåler** (*Geometra papilionaria*) er en sommerfugl som tilhører familien egentlige målere (Geometridae). Denne store, grønne arten, som er vanlig nord til Nordland i Norge, er lett å kjenne på størrelsen og fargen.

## Utseende
En stor (vingespenn 44 – 50 mm), klart grønn måler (fargen blekner gjerne på døde eksemplarer). Antennene er fjæformede hos hannen, trådformede hos hunnen. Kroppen er kledt med korte, grønne hår. Både forvinger og bakvinger er grønne, med to oppstykkede, lyse tverrlinjer.

## Levevis
Kjempebladmåleren er vanlig i løvskog, hager og parker. Larven lever først og fremst på bjørk (*Betula* spp.), men også på andre løvtrær og busker. De voksne sommerfuglene flyr om natten i juni – august, og kommer gjerne til lys. Den grønne fargen gir dem utmerket kamuflasje om det sitter på undersiden av et blad, som de gjerne gjør, men ikke om de setter seg på en husvegg eller lignende, da de er svært synlige.

## Utbredelse
Kjempebladmåleren finnes i Europa og videre østover til Japan. I Norge er den vanlig nord til Nordland, det finnes også et par funn fra Troms og Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Ammolabrus dicrus

***Ammolabrus dicrus*** er en fiskeart i gruppen leppefisker. Den er eneste art i slekten *[[Ammolabrus]]*. Arten er kun funnet rundt øyen O'ahu på Hawaii. Den blir inntil 10&nbsp;cm lang og lever på 7-18 meters dybde.

## Eksterne lenker
* 

* Fishbase om ''Ammolabrus dicrus''
Smaragdbladmåler

**Smaragdbladmåler** (*Thetidia smaragdaria*) er en sommerfugl som tilhører familien egentlige målere (Geometridae). Denne meget vakre arten er svært sjelden og blir regnet som truet i mye av Europa, også i Norge, der arten blir vurdert som Kritisk truet (CR).

## Utseende
En middels stor (vingespenn 27 – 32 mm), slank, gulgrønn måler. Kroppen er kledt med grønne hår. Forvingene, som er forholdsvis smale, har to tynne, hvite tverrlinjer og en liten, rund, hvit flekk nær midten. Bakvingen har et blekt parti ved fremkanten.

## Levevis
Arten er knyttet til tørre enger på kalkgrunn. Larvene lever på ryllik (*Achillea millefolia*), kanskje også andre kurvplanter. De voksne sommerfuglene flyr om natten i juni – juli. 

## En truet art
Smaragdbladmåleren er regnet for å være en truet art i store deler av Europa. I Storbritannia har den ikke blitt sett siden 1991, og man regner med at den alt er utdødd. I Norge finnes det noen gamle funn fra Oslo, men i de siste 100 årene er den bare funnet på to kalkrike øyer i Bærum kommune, siste gang i 1984. De tørre engene som den lever på er sterkt utsatte overfor utbygginger, de kan også stå i fare for å gro til med skog. På Norsk rødliste for arter har den fått status som kritisk truet (CR). Som et lite lyspunkt kan det nevnes at denne arten ble registrert for første gange i Sverige i 2004.

## Utbredelse
Smaragdbladmåleren finnes i Sør-, Mellom- og Øst-Europa og videre østover like til Japan. I Nord-Europa er det kjent forekomster bare fra Norge og det sørlige Finland, i tillegg til den nyoppdagede bestanden i Sverige.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Norges sommerfugler''
Heinafylke

**Heinafylke** (norrønt: *Heinafylkí*) var et fylke i det gamle landskapet Oplandene, som i norrøn tid og i middelalderen lå under Eidsivatingsloven. Størstedelen av fylket besto av det som i dag er kommunene Gjøvik, Hamar, Løten, Ringsaker og Stange. Det grenset i nord mot Gudbrandsdalen, i øst mot Østerdalen, i sør mot Raumafylke, og i vest mot Hadafylke.

Navnet kom av Heinar, folket som bebodde Hein- eller Heidmork.

## Sysselinndeling
Heinafylke bestod av to sysler:
* Nyrðri hlutr sýsla
** Svaðabú
** Nes
** Bíríð
* Syðri hlutr sýsla
** Riðabú
** Skaun
** Austbú
** Fauskar

## Referanser
Urmia

**Urmia** (også *Orumiyeh* eller *Urumiah*; persisk: ارومیه tyrkisk/aserbajdsjansk *Urmiye*, kurdisk *Wurmê* eller *Urmiye*) er en tospråklig by i det nordvestlige Iran ved Urmiasjøen. Byen ligger nær grensene til Iran med Aserbajdsjan, Irak (Kurdistan) og Tyrkia. Byen er administrativ hovedby i provinsen Vest-Aserbajdsjan og har rundt 583&nbsp;255 innbyggere. 

Urmia ligger 596 km nordvest for Teheran og 17 km fra den vestlige bredden av Urmiasjøen, på veien mellom Khoy og Salmas til Naghadeh og Piranshahr.

Byens befolkning består hovedsakelig av kurdere (50%) og aserbajdsjanere (50%). Begge folkegruppene, som hver har dype historiske bånd til regionen, har i århundrer formet byens kulturelle og sosiale struktur og bevart sine respektive språk og tradisjoner.

Urmia er tospråklig overalt. Ormo er det tyrkiske navnet på byen, mens Ormiye er det kurdiske navnet. Byen omtales ofte på begge språk samtidig. Siden 1979 har det offisielle navnet vært «Oromie». Inntil da het byen offisielt Rezaiye eller Razaya.

## Referanser


## Eksterne lenker
*
Amursk

**Amursk** (russisk: Аму́рск) er en by i Khabarovsk kraj i Russland. Den ligger på venstre bredd av elva Amur, rundt 60&nbsp;km nordøst for Khabarovsk og 60&nbsp;km sør for Komsomolsk-na-Amure. Innbyggertall: 47&nbsp;759 (folketelling 2002).

Amursk ble grunnlagt i 1958. Bystatus ble innvilget i 1973.

## Referanser


## Eksterne lenker
*
Raumafylke

**Raumafylke** (norrønt: *Raumafylkí*) var et fylke og tidligere småkongedømme i det gamle landskapet Oplandene som lå under Eidsivatingsloven. Fylket tilsvarte distriktene Romerike og Glåmdalen, og var et av Norges mest tettbefolkede fylker i vikingtiden.

Raumafylke grenset i nord mot Heinafylke og Østerdalen, i sør mot Alvheim og Vingulmark, og i vest mot Hadafylke.

## Tredinger

Raumafylke var inndelt i *tredinger* (þridung):
* Nesþridungr (Nes prestegjeld, Odalen og Solør)
* Ullinshofsþridungr (Øvre Romerike)
* Suðrheimsþridungr (Nedre Romerike)

## Sysselinndeling
Raumafylke bestod av to sysler:
* Nyrðri hlutr sýsla
** Sóleyar
** Ódalr
* Syðri hlutr sýsla
** Raumaríki

## Referanser
Heibladmåler

**Heibladmåler** (*Chlorissa viridata*) er en sommerfugl som tilhører familien egentlige målere (Geometridae). Denne lille, grønne arten, som mest lever på myrer, er temmelig sjelden i Norge, den blir vurdert som Sårbar (VU) på Norsk rødliste for arter fra 2010.

## Utseende
En liten (vingespenn 19 – 21 mm), slank, grønn måler. Både for- og bakvingene har en nokså rett, hvit tverrlinje, forvingene har noen ganger en linje til nærmere roten. Larven er lang, tynn og grønn.

## Levevis
Heibladmåleren forekommer på myrer og lyngheier. Larven lever vanligvis på røsslyng (*Calluna vulgaris*), men kan også finnes på bjørk og Salix og andre busker og løvtrær. De voksne sommerfuglene flyr om natten i mai – juli, men blir også lett skremt opp på dagtid.

## Utbredelse
Heibladmåleren finnes i Europa og videre østover til Korea og Kina. I Norge er den bare funnet i den sørlige og østlige delen av Østlandet, nord til Åmot i Oppland (2020), og på Tromøya ved Arendal. Den norske bestanden blir regnet som noe truet på grunn av drenering av kystnære myrer, som er artens viktigste habitat. Den har to ulike habitater: Lavlandsmyrer og lyngheier ved kysten.

## Rødlistevurdering
Mange av myrene der arten tidligere fantes, er nå drenert slik at arten er blitt borte. En del av de tørre levestedene ved kysten blir enten bebygd eller gror igjen. Således er artens forekomster utsatt for reduksjon og fragmentering. Arten rødlistes i 2021 som nær truet NT.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Randbladmåler

**Randbladmåler** (*Thalera fimbrialis*) er en sommerfugl som tilhører familien egentlige målere (Geometridae). Denne gulgrønne arten kan kjennes på at vingenes ytterkant er gulaktig, og at bakvingen har en avrundet, grunn innskjæring på yttersiden. I Norge er den ganske sjelden, funnet bare ved Oslofjorden og noen få steder på Sørlandet. Den blir vurdert som Sårbar (VU) på Norsk rødliste for arter.

## Utseende
En middelsstor (vingespenn 24 – 30 mm), slank, gulgrønn måler. Vingenes ytterkant er gulaktig, hårfrynsene langs kanten er vekselvis hvite og rødbrune. Forvingen har to hvite tverrlinjer, bakvingen bare en slik linje. Bakvingens ytterkant er noe innskåret i midten. Larven er lang og tynn, grønn med en brunrød ryggstripe som noen ganger er brutt opp til en rekke av flekker. Hodet er delt i to av en dyp kløft i midten. På det fremste kroppsleddet sitter det et par pigger som stikker opp over hodet.

## Levevis
Randbladmåleren finnes på tørre strandenger. Larvene kan leve på mange ulike slags urter, de viktigste næringsplantene er trolig ryllik (*Achillea millefolia*) og markmalurt (*Artemisia campestre*). Arten kan være truet ved at denne type miljøer er sterkt utsatt for ferdsel og nedbygging i sammenheng med ferieaktiviteter.

## Utbredelse
Arten finnes i Europa, bortsett fra lengst i nord, videre østover til Korea og Øst-Sibir. I Norge er den bare funnet ved Ytre Oslofjord og noen få steder på Sørlandet vestover til Tromøya ved Arendal.

## Rødlistevurdering
Randbladmåler lever på mange ulike urter. Biotopen er tørrenger nær kysten. I Østfold er den også påvist på noen få lokaliteter et stykke inne i landet. Arten er kjent fra cirka 40 lokaliteter fra Arendal i Aust-Agder til omkring midtre Oslofjord. Trusler mot arten er tråkk, slitasje, gjengroing og utbygging. Disse påvirkningene fører til at forekomstene reduseres og fragmenteres. 
Arten rødlistes i 2021 som nær truet NT.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
* Silvonen, K. : Larvae of North European Lepidoptera (med foto av larven)
Blek bladmåler

**Blek bladmåler** (*Jodis lactearia*) er en sommerfugl som tilhører familien egentlige målere (Geometridae). Denne lille, spinkle, grønnhvite arten er ikke sjelden i Sør-Norge. Som nyklekket er den blekt blågrønn, men fargen blekner snart og de fleste eksemplarene man finner er nesten helt hvite.

## Utseende
En middelsstor (vingespenn 23 – 26 mm), slank måler, blekt blågrønn bleknende til grønnlig hvit. Både for- og bakvingene har to hvite, lett bølgende (ikke tannete) tverrbånd. Larven er lang og tynn, grønn, hodet er delt av en dyp kløft i to spisse lober.

## Levevis
Blek bladmåler holder til i løvskog med innslag av bjørk. Larvenes næringsplante er først og fremst bjørk (*Betula* spp.), men den kan også gå på hagtorn (*Crataegus* spp.), eik (*Quercus* spp.) og andre løvtrær.

## Utbredelse
Arten forekommer i Europa og videre østover til Korea og Japan. I Norge forekommer den på Østlandet nord til Oslo, på Sørlandet og på Vestlandet nord til Lærdal. Den er nokså vanlig på sørvestlandet, ellers mindre vanlig.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
* Silvonen, K. : Larvae of North European Lepidoptera (med foto av larven)
Blåbærbladmåler

**Blåbærbladmåler** (*Jodis putata*) er en sommerfugl som tilhører familien egentlige målere (Geometridae). Ved siden av kjempebladmåleren (*Geometra papilionaria*) er dette den vanligste bladmåleren i Norge. Den ligner blek bladmåler (*Jodis lactearia*), men skiller seg på denne på at vingenes hvite tverrlinjer er tannete (siksak-formede).

## Utseende
En liten (vingespenn 19 – 22 mm), spinkel måler, blågrønn som nyklekket, men fargen falmer raskt til blekgrønt eller gulaktig. Både for- og bakvingene har to tannete, hvite tverrlinjer. Larven er lang og tynn, grønn med en rekke av røde flekker langs ryggen. Hodet er delt i to spisse lober ("horn") av en dyp pannefure.

## Levevis
Blåbærbladmåleren flyr i bar- og blandingsskog med bunnvegetasjon av bærlyng, og på myrer. Larvenes næringsplanter er blåbær (*Vaccinium myrtillus*) og blokkebær (*Vaccinium uliginosum*). De voksne sommerfuglene flyr om natten i mai – juli, men de skremmes også lett opp på dagtid.

## Utbredelse
Arten finnes i Europa og videre østover til Kina, Korea og Japan. I Norge er den vanlig i Sør-Norge, mens det er gjort spredte funn av den i Nord-Norge.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
* Silvonen, K. : ''Larvae of North European Lepidoptera'' (med foto av larven)
Bikin (by)

**Bikin** (russisk: Бикин) er en by i Khabarovsk kraj i Russland. Den ligger ved elva Bikin (ei sideelv til Ussuri), rundt 200&nbsp;km sørvest for Khabarovsk. Innbyggertall: 16&nbsp;240 (folketelling 2021), 19&nbsp;641 (folketelling 2002).

Bikin ble grunnlagt i 1885 under navnet *Bikinskaja* og fikk innvilget bystatus i 1938.

## Referanser
Krattbladmåler

**Krattbladmåler** (*Hemithea aestivaria*) er en sommerfugl som tilhører familien egentlige målere (Geometridae). Denne blågrønne arten kan lettest kjennes på at frynsene langs vingenes ytterkant er vekselvis hvite og grønne. I Norge forekommer den langs kysten vestover til Arendal, men er ikke vanlig.

## Utseende
En middelsstor (vingespenn 24 – 32 mm), slank, blålig grønn måler. Kroppen er kledt med grønne hår. Begge vingepar er kantet med nokså lange hårfrynser, som er vekselvis hvite og grønne. Forvingen har to smale, hvite, bølgete tverrlinjer, bakvingen én slik linje. Bakvingens bakhjørne er trukket ut til en ganske kort "stjert". Larven er lang og tynn, knudrete og ligner en kvist. Den kan være grønn eller brun. Hodet har en dyp kløft i midten og er brunt med svarte tegninger. Det første kroppsleddet har to knøler på ryggsiden, disse ligner knopper og forsterker likheten med en kvist.

## Levevis
Krattbladmåleren finnes på områder med mye busker og krattvegetasjon, i Norge bare ute ved kysten. Larven kan leve på en rekke forskjellige busker og trær, også bartrær. Arten er stort sett sjelden i Norge og er listet som hensynskrevende (DC) på Norsk rødliste for arter. Den kan være truet av utbygging som fjerner busker og kratt.

## Utbredelse
Krattbladmåleren finnes i Europa, videre østover gjennom Russland til Kina og Japan. Den er også innført til Britisk Columbia. I Norge er den funnet langs kysten av Østlandet og Sørlandet vestover til Arendal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Nikolajevsk-na-Amure

**Nikolajevsk-na-Amure** (russisk: Никола́евск-на-Аму́ре) er en by i Khabarovsk kraj i Russland.  Byen ligger 80&nbsp;km fra Amurs munning, 650&nbsp;km nordøst for Khabarovsk.  Innbyggertall: 28&nbsp;492 (folketelling 2002), 36&nbsp;296 (folketelling 1989). 

## Historie

Den russiske bosetningenble grunnlagt som Nikolajevskij av Gennadij Nevelskoj 13. august 1850. Byen ble oppkalt etter tsar Nikolai I av Russland. Den fikk byrettigheter og fikk navnet endret til Nikolajevsk-na-Amure i 1856.

Byen ble en viktig kommersiell havn og ble administrativt senter for regionen til 1880, da guvernøren ble flyttet til Khabarovsk. Anton Tsjekhov besøkte byen på sin reise til Sakhalin i 1890, og bemerket byens raske avfolking. Nikolajevsk kom ut av resesjonen i 1896 i og med oppdagelsen av gull og etableringen av laksefiskerier. 

Under den russiske borgerkrig falt byens befolkning fra 15&nbsp;000 til 2&nbsp;000, etter at en lokal partisanleder, som senere ble henrettet av de samme bolsjevikene han var ment å tilhøre, jevnet byen med jorden og massakrerte den japanske minoritetsbefolkningen. 

## Referanser


## Eksterne lenker
*
Sovetskaja Gavan

**Sovetskaja Gavan** (russisk: Сове́тская Га́вань) er en by i Khabarovsk kraj i Russland. Den er en havn ved Tatarstredet og det østlige endepunktet på BAM-jernbanen. 

Den 23. mai 1853 oppdaget løytnant N. Bosjnjak en naturlig havn bestående ev flere bukter og kalte den for **Gavan imperatora Nikolaja** (*keiser Nikolais havn*). Navnet ble senere justert til **Imperatorskaja Gavan** (*Keiserhavnen*) i 1922. I sovjettiden, fikk den navnet Sovetskaja Gavan. Den fikk bystatus i 1941.


Пост в Императорской гавани (фотография В. В. Ланина).jpg|Sowetskaja Gawan (um 1860)
Imperatorskaya Gavan, Aleksei Vysheslavtsev, page 253 (1867).jpg|Sowetskaja Gawan (1867)
Pestschany Lighthouse by Vyacheslav Ovchinnikov.jpg|
Krasniy Partizan Lighthouse by Vyacheslav Ovchinnikov.jpg|
Sovetskaya Gavan - Orthodox church.jpg|
Sovetskaya Gavan - Administration of the Sity.jpg|
Sovetskaya Gavan - Docks.JPG|
Sovetskaya Gavan - Aeroport.jpg|


## Eksterne lenker
*
Vjazemskij

**Vjazemskij** (russisk: Вя́земский) er en by i Khabarovsk kraj i Russland. Den ligger rundt 100&nbsp;km sørvest for Khabarovsk, ved elva Ussuri og grensa mot Kina. Innbyggertall: 15&nbsp;760 (folketelling 2002), 18&nbsp;426 (folketelling 1989)

Vjazemskij ble grunnlagt i 1894 som en bosetning ved jernbanestasjonen Vjazemskaja (russisk: Вя́земская). Den fikk status som bymessig bosetning i 1938, og bystatus i 1951.

## Referanser
Socialist Party of America

**Socialist Party of America** (**SPA**) var et amerikansk sosialistisk arbeiderparti som ble stiftet i 1901 med Eugene Debs som partileder. På sitt høydepunkt fikk partiet 6 prosent av stemmene ved valget i 1912. Etter den russiske revolusjon i 1917 ble partiet splittet da venstrefløyen valgte å danne et kommunistisk parti.
Anampses

* *[[Anampses caeruleopunctatus|A. caeruleopunctatus]]* 
* *[[Anampses chrysocephalus|A. chrysocephalus]]* 
* *[[Anampses cuvier|A. cuvier]]* 
* *[[Anampses elegans|A. elegans]]* 
* *[[Anampses femininus|A. femininus]]* 
* *[[Anampses geographicus|A. geographicus]]* 
* *[[Anampses lennardi|A. lennardi]]* 
* *[[Anampses lineatus|A. lineatus]]* 
* *[[Anampses melanurus|A. melanurus]]* 
* *[[Anampses meleagrides|A. meleagrides]]* 
* *[[Anampses neoguinaicus|A. neoguinaicus]]* 
* *[[Anampses twistii|A. twistii]]* 
* *[[Anampses viridis|A. viridis]]* 

***Anampses*** er en gruppe leppefisker som består av 13 arter.

## Eksterne lenker
*
Ivica Kralj

**Ivica Kralj** (født 1973) er en montenegrinsk-serbisk fotballspiller. Han deltok blant annet for Jugoslavia i VM 1998 i Frankrike og EM 2000 i Belgia og Nederland.

## Referanser


## Eksterne lenker
*
Sesame Street

***Sesame Street*** er et amerikansk pedagogisk TV-program for barn som har gått på amerikansk TV siden 1969. Den primære målgruppen er førskolebarn.

## TV-serien

### Originalserien
Ved utløpet av 2007 var det totalt produsert 4&nbsp;160 episoder av serien. Serien er blant annet kjent for bruken av tøydukker (kjent som Muppets) skapt av Jim Henson. Programmet ble sendt på PBS fra starten og frem til 2016 da HBO tok over programmet.

### Norsk versjon
Den norske barne-TV-serien *[[Sesam stasjon]]*, som ble produsert av NRK fra 1991 til 1998, var basert på *Sesame Street*.

## Spillefilmer
Det har også blitt laget to kinofilmer fra *Sesame Street*-universet:

* 1985: ''Sesame Street Presents: Follow That Bird''
* 1999: ''Elmo i Eventyrland''

## Referanser


## Eksterne lenker
* 
*
Våler Nærradio

**Våler Nærradio** var enfrivillig drevet nærradio- og nettradiostasjon grunnlagt i 1985 med sending sentrert rundt Våler i Hedmark på FM-båndet og kabel. Kanalen delte konsesjon med SolørRadioen. Radioen hadde lotteritillatelse for bingospill, og fikk i 2008 1,3 millioner kroner i inntekter fra bingo. Ble nedlagt i 2019.

## Referanser
Taylor Twellman

**Taylor Timothy Twellman** (født 29. februar 1980) er en amerikansk fotballspiller. Twellman spiller spiss i MLS-klubben New England Revolution. Twellman kan helt klart omtales som en målfarlig spiss. I løpet av seks år har Twellman spilt 177 kamper for New England, og skåret hele 168 mål. Taylor Timothy gikk i 2000 til den tyske 2. Bundesliga-klubben 1860 München. Ettersom han kun fikk spille for B-laget og aldri fikk noen kamper for A-laget valgte han i slutten av 2001 å signere for hans nåværende klubb.

Spissen har siden 2002 vært fast inventar på det amerikanske landslaget, og han har rukket å få med seg 29 kamper. Han har kun skåret 6 mål på landslaget. Siste overgangsvindu (januar 2008) ramlet det inn et bud på spissen. Det var den engelske Championship-klubben Preston North End (David Beckhams utlånklubb) som kom med budet, som var på rundt 2.5 millioner dollar. New England Revolution takket nei, og spissen ble værende.

Også i Norge har Twellman vært ønsket. Odd Grenland la inn et bud på én million dollar i januar 2007. Rundt samme periode bekreftet også Viking FKs sportsdirektør Egil Østenstad at stavangersklubben også ønsket seg amerikaneren.

## Referanser


## Eksterne lenker
*
Zhonghua dazangjing

**Zhōnghuá dàzángjīng** (pinyin; tradisjonell kinesisk: 中華大藏經) er en skriftsamling som er en del av den kinesiske buddhistiske kanon. Den består av 106 bind. De 90 første bindene inneholder 1771 tekster.

Denne artikkelen er en liste over tekster som ikke er til stede i tekstsamlingene Tripitaka Koreana, Taishō Shinshū Daizokyō og Dainippon Zokuzōkyō.
Eirik André Yndestad

**Eirik André Yndestad** (født 1. mars 1985) er en norsk fotballspiller. Han spiller til daglig for Tromsø-klubben Tromsdalen UIL. Han spiller mest på midtbanen, men har vist seg å være en ganske anvendelig spiller. Klubbene han har spilt for er Ulfstind, Tromsø IL og Kroken. Eirik Yndestad er lillebror til TILs Hans Åge Yndestad.

## Referanser


## Eksterne lenker
* 
* Profil på Altomfotball.no
Traktaten om pavens makt og overhøyhet

**Traktaten om Pavens makt og overhøyhet** (1537), (latin: *Tractatus de Potestate et Primatu Papae*), er den syvende lutherske bekjennelse i Konkordieboken. Philipp Melanchthon, som var forfatteren, fullførte traktaten den 17. februar 1537 under sammenkomsten av fyrster og teologer i Schmalkalden. *Traktaten* ble ratifisert og underskrevet av denne forsamling som et vedlegg til Den augsburgske bekjennelse, som ikke hadde en spesifikk artikkel som omhandlet embete til Paven. Denne definering av deres holding til pavedømmet var å anse som viktig for lutheranerne siden de stod overfor det truende kirkekonsilet som kom til å møtes som Konsilet i Trient. *Traktaten* ble historisk sett del av Luthers Schmalkaldiske artikler fordi begge dokumentene ble til med utgangspunkt i Det schmalkaldiske forbund og *Traktaten* ble plassert etter de schmalkaldiske artikler i Konkordieboken. 

Melanchthon brukte mye den samme retorikk i *Traktaten* som han gjorde i Apologi for Den augsburgske bekjennelse (1531). Melanchthon brukte Bibelhenvisninger og sitater fra kirkefedrene for å presentere og støtte opp om tre hovedpoenger: 1) Paven er ikke overhode til den kristne kirken og overordnet alle andre biskoper etter guddommelig rett (*de iure divino*), 2) Paven og biskopene har ikke verdslig øvrighet etter guddommelig rett, 3) påstanden i bullen *[[Unam sanctam]]* (1302) at lydighet til paven er nødvendig for frelse er ikke rett siden det strider imot læren om rettferdiggjørelse ved tro. Luthers synspunkt at påstandene til paven undergravde evangeliet blir satt frem i denne avhandlig som utgangspunktet for lutherske lekfolk og prester, og den oppnådde «konfesjonell» eller «symbolsk» status ganske raskt: den autoritative lære til det som ville bli den evangelisk-lutherske kirke.

## Eksterne lenker
* Traktaten om Pavens makt og overhøyhet i fulltekst på dansk
* Traktaten om Pavens makt og overhøyhet i fulltekst på engelsk
Socialisti Democratici Italiani

**Socialisti Democratici Italiani**, (*Italienske demokratiske sosialister*, SDI) var et lite, italiensk sosialdemokratisk politisk parti. Partiet ble til i 1998 gjennom en sammenslåing av Socialisti Italiani, Partito Socialista Democratico Italiano, deler av Federazione Laburista, deler av Partito Socialista, samt Lega Socialista. SDIs leder var Enrico Boselli. Den 5. oktober 2007 gikk SDI sammen med andre levninger av det tidligere Partito Socialista Italiano og dannet Partito Socialista.

Ved parlamentsvalget i 2001 dannet SDI en allianse med Federazione dei Verdi under betegnelsen il Girasole. Samme år forlot Claudio Martelli og Bobo Craxi partiet for å danne Nuovo Partito Socialista Italiano sammen med Gianni De Michelis. Dette partiet ble en del av høyrealliansen Casa delle Libertà. I 2004 forlot Giorgio Carta partiet for å danne Partito Socialista Democratico Italiano. 

I 2005 dannet SDI alliansen Rosa nel Pugno sammen med det libertarianske Radicali Italiani. 

## Referanser


## Eksterne lenker
*
Blad (andre betydninger)

**Blad** har flere betydninger.

* Et blad  på en plante, et organ som normalt er spesialisert for fotosyntese
* I betydningen tidsskrift
* Knivblad, den skarpe delen av en kniv
* Sagblad
* Bladfjær, en form for fjæring som man finner på kjøretøyer

Mange tidsskrift, planter og dyr har navn som begynner med *Blad*, se
Democrazia e Socialismo

**Democrazia e Socialismo** (*Demokrati og sosialisme*) var et lite, italiensk sosialdemokratisk politisk parti. 

Grupperingen ble dannet i 2006 under betegnelsen *Socialisti ed Europei* som en fraksjon innen Democratici di Sinistra (DS). Initiativtagerne var Gavino Angius og Giuseppe Caldarola og bakgrunnen var dannelsen av Partito Democratico (PD), som de mente ikke var tilstrekkelig sosialdemokratisk. Denne grupperingen rundt Angius ønsket å forbli en del av Det europeiske sosialdemokratiske partiet. 

Grupperingen rundt Angius sluttet seg først til Sinistra Democratica (SD),men fant raskt ut at dette partiet gikk for langt til venstre, idet det ønsket et samarbeid med Rifondazione Comunista, Partito dei Comunisti Italiani og Federazione dei Verdi. Angius ønsket snarere et samarbeid med det mer sentrumsorienterte Socialisti Democratici Italiani (SDI). I september 2007 brøt derfor Angius med  SD og dannet Partito Socialista sammen med SDI og en rekke mindre grupperinger. 

Partiet ser seg selv som en gjenopprettelse av det gamle Partito Socialista Italiano. 

## Referanser


## Eksterne lenker
*
Konica Minolta

**Konica Minolta Holdings, Inc.** er en japansk produsent av kontorutstyr, medisinsk bildeutstyr, optiske enheter og måleinstrumenter. Firmaet Konica ble grunnlagt i 1873 og Monolta i 1928. De slo seg sammen i 2003.

Konica Minolta har også laget fotografiapparater i mange år, men denne divisjonen er kjøpt av Sony og produktet går under navnet Sony Alpha nå.

## Referanser


## Eksterne lenker
*
No Code

***No Code*** er det fjerde studioalbumet til Pearl Jam og ble gitt ut den 27. august 1996. Albumet kom på 1.-plass på Billboard 200.

## Sporliste

#«Sometimes» (Eddie Vedder) – 2:40
#«Hail, Hail» (Stone Gossard, Vedder, Jeff Ament, Mike McCready) – 3:41
#«Who You Are» (Gossard, Jack Irons, Vedder) – 3:50
#«In My Tree» (Gossard, Irons, Vedder) – 3:59
#«Smile» (Ament, Vedder) – 3:52
#«Off He Goes» (Vedder) – 6:02
#«Habit» (Vedder) – 3:35
#«Red Mosquito» (Ament, Gossard, Irons, McCready, Vedder) – 4:03
#«Lukin» (Vedder) – 1:02
#«Present Tense» (McCready, Vedder) – 5:46
#«Mankind» (Gossard) – 3:28
#«I'm Open» (Irons, Vedder) – 2:57
#«Around the Bend» (Vedder) – 4:35

## Kilder
*Allmusic.com – ''No Code''

## Eksterne lenker
*
Sør-Jemen

**Sør-Jemen** eller **Jemen (Aden)** var en stat som 22. mai 1990 slo seg sammen med Nord-Jemen og dannet dagens Jemen. Sør-Jemen hadde nære forbindelser med Sovjetunionen og var en ettpartistat.

## Historie
De britiske protektoratene Sør-Arabia og Den sørarabiske føderasjon vant sin uavhengighet etter en borgerkrig, og i 1967 ble Folkerepublikken Jemen opprettet. I 1969 kom marxister til makten og endret statens navn til Den demokratiske folkerepublikken Jemen.

I motsetning til Øst- og Vest-Tyskland eller Nord- og Sør-Korea, var forholdet mellom Nord- og Sør-Jemen relativt fredelig, selv om det i perioder kunne være anstrengt med trefninger langs grensen. I 1972 ble det erklært at sammenslåing ville skje. Disse planene ble imidlertid lagt på is i 1979, og  væpnet konflikt ble avverget etter at Den arabiske liga hadde grepet inn. Målet om sammenslåing ble på nytt bekreftet av statslederne for de to statene i et toppmøte i Kuwait i mars 1979. 

I mai 1988 ble de to regjeringene enige om å gjenoppta diskusjonene om sammenslåing, samtidig som grensen ble demilitarisert og en felles oljeutvinnings-strategi i de omstridte grenseområdene ble innført. Jemenitter av begge nasjonaliteter kunne nå fritt krysse grensen bare utstyrt med et nasjonalt ID-kort.

## Kilder
*BBC News: Yemen profile - Timeline Besøkt 10. mars 2015
*CIA World Factbook: Yemen  Besøkt 10. mars 2015
Christian Magdu

**Christian Magdu** (15. oktober 1977 i Ploiesti i Romania) er en svensk skuespiller.

Magdu begynte å arbeide som skuespiller direkte etter gymnaset, på Musik i Västs teateroppsetning *Europa 1697* som turnerte Sverige rundt. Selv om han gikk på den naturvitenskapelige linjen på gymnaset var det humaniora og først og fremst teater som var den store drivkraften. Han gikk siden som elev ved teaterskolene Wendelsberg og i 2000 på Skara Skolscen, som han beskriver som sin mest givende utdannelse innen yrket.

Magdu var med i sin første langfilm i 2002 skrekkfilmen *Camp Slaughter* som ble vist internasjonalt. I den filmen fikk han god kritikk for sin rolletolkning blant annet amerikansk presse. Ifølge Internet Movie Database (http://us.imdb.com/name/nm1300813/) har han flere filmer, både på engelsk som på svensk på gang og kan sees på TV i reklamefilmer og serier (blant annet *[[Medicinmannen]]*). Han jobber gjerne med kortfilmer og lovende filmskole-elever. Han snakker fem språk flytende.

## Filmografi (utvalg)
### Spillefilm
* 2008 – *[[Död vid ankomst]]* – Pål Håkansson
* 2008 – *[[Craig (film)|Craig]]* – Chris
* 2007 – *[[Beck - I Guds navn]]* – Vigor
* 2007 – *[[Främmande]]* (med arbeidstittel: Déjà Vu) – Raul
* 2004 – *[[Hotet]]* – kaptein Jonas Karlsson (ikke kreditert)
* 2002 – *[[Camp Slaughter]]* – Adrian 

### Kortfilm
* 2007 – *[[Zapatos nuevos]]* – forhøreren
* 2005 – *[[Aldrig en Absolution]]* – laboratorieteknikker

### Spillefilm ukjent lengde
* 2006 – *[[Year One]]* (med arbeidstittel: Typhoon) – Ludvic

### Spill
* 2003 – *[[Terraformers]]* – forteller og professoren

### TV
* 2005 – *[[Medicinmannen]]* – politimann (mini-TV-serie)
* 2003 – *[[Blodröda Rosor]]* – Klas

## Eksterne lenker
* 
*
I Socialisti Italiani

:*For partiet med nesten samme navn som eksisterte mellom 1994 og 1998, se [[Socialisti Italiani]]. 

*'I Socialisti Italiani*' (*De italienske sosialister'') er et mindre, italiensk politisk parti, dannet den 7. februar 2006 som et resultat av en splittelse i Nuovo Partito Socialista Italiano. Utbryterne ønsket å bryte ut av alliansen med Casa delle Libertà og inngå en allianse med l'Unione. Det nye partiet ble ledet av Vittorio "Bobo" Craxi, sønn av den tidligere statsministeren Bettino Craxi. Partiet sluttet seg seinere til det nye Partito Socialista. 

## Referanser